সেতুমন্ত্রী ওবায়দুল কাদের বলেন, ‘আজকে দেখলাম বাবা (আবদুল আউয়াল মিন্টু) তাঁর ছেলেকে (তাবিথ আউয়াল) বিএনপির উত্তরের মেয়র প্রার্থী ঘোষণা করেছেন। এটা আওয়ামী লীগ কখনো করে না। বাবা বিএনপির নেতা, তিনি তাঁর ছেলেকে মনোনয়ন দিয়েছেন। যে ছেলের নাম প্যারাডাইজ পেপারে এসেছে।’ তিনি বলেন, আওয়ামী লীগের প্রার্থী হতে হলে মনোনয়ন বোর্ড থেকে নাম আসবে। দলের সাধারণ সম্পাদক হঠাৎ করে আওয়ামী লীগের প্রার্থী চূড়ান্ত করতে পারবেন না। এটা আওয়ামী লীগে হবে না।